GiliGold/VAD_KnessetCorpus huggingface dataset:
שלמה דולביג: אנחנו רק חושבים שאף אחד לא מתכוון שבכל מספרה או בכל חנות מכולת יהיה ממונה בטיחות אש והצלה, ולכן כדאי וראוי לכתוב: בעסקים בעלי היקף פעילות משמעותי ביותר, כי אנחנו לא מתכוונים שכל עסק קטן יעשה את זה.
אמנון כהן: אבל יש שריפה בעסק, מה יהיה?
שלמה דולביג: לא משנה, אבל - - -
חיים געש: בכל מספרה יהיה ממונה בטיחות?
אסי לוי: לא.
אמנון כהן: לא ממונה, אבל מטף יהיה.
שלמה דולביג: זה מה שאומר הסעיף.
קריאה: לא, זה שני דברים שונים.
חיים געש: הסעיף כללי מאוד - -
אמנון כהן: הבנת מה הוא אומר?
חיים געש: - - מישהו יכול לפרש אותו שכל בעל קיוסק - -
אמנון כהן: מטר על מטר יגיד לו עכשיו - - -
חיים געש: - - מטר על מטר יהיה לו למנות ממונה בטיחות.
שלמה דולביג: לכן כדאי לכתוב: עסקים בעלי היקף פעילות משמעותי ביותר.
אמנון כהן: כן ירבו הממונים.
שלמה דולביג: כך זה מקובל גם היום - - -
אסי לוי: ואיך ייקבעו מה זה משמעותי?
אמנון כהן: הם יודעים.
שלמה דולביג: אנחנו סומכים על השר בעניין הזה.
שלמה דולביג: הערה נוספת לגבי סעיף 42(ב)(3): "תקנות לגבי שטחים שרשות מקומית היא בעלת זכויות בהם, ייקבעו בהסכמת שר הפנים" – זה בסדר.
שלמה דולביג: לדעתנו, צריך להוסיף את המלה "מבנים", תקנות לגבי שטחים ומבנים שרשות מקומית היא בעלת זכויות בהם.
שלמה דולביג: זה טכני.
אמנון כהן: ומבנים.
עודד ברוק: בגדול הם צודקים, זאת אומרת, לא לכל עסק - - -
אמנון כהן: לא, על ה"מבנים".
עודד ברוק: על ה"מבנים", אני לא חושב ש - - -
אמנון כהן: וגם לגבי עסקים קטנים למיניהם.
שחר איילון: אין כוונה כזאת.
אמנון כהן: אין כוונה – אני מבין, אבל בכל זאת, אתה יודע, כל אחד מפרשן מה שהוא רוצה, העיקר כמה שיותר מפקחים, האזרח שישלם כמה שיותר ועוד יותר.
עודד ברוק: נושאים כאלה ייקבעו בתקנות.
עודד ברוק: בעיקרון אין לנו איזו התנגדות שיקבע שזה לא בכל גוף.
אמנון כהן: נמצא את המנגנון.
אמנון כהן: לייעוץ המשפטי יש הרבה עבודה, אני לא יודע מתי הם יסיימו.
אמנון כהן: עוד שעה אני מצביע.
עודד ברוק: לגבי מבנים, בהסתכלות נוספת, הרי אנחנו לא דורשים לגבי כל מבנה, אני לא יודע למה מבנים של רשויות מקומיות צריכים להיות שונים בנושא הזה.
שלמה דולביג: כי אתה מדבר על שטח, אז צריך להבהיר על מה אתה מדבר, על שטח ועל מבנה - - -
עודד ברוק: הרעיון שלנו שזה רק לגבי נושא של יערות.
עודד ברוק: לגבי נושאים אחרים אתם תהיו כמו כל מבנה אחר.
שלמה דולביג: אז זה לא כתוב כך.
שלמה דולביג: לא כך הבנו את זה.
שלמה דולביג: למה אתה מתכוון?
שלמה דולביג: שטחים ירוקים בתחום רשות מקומית?
שלמה דולביג: אז תגיד: שטחים ירוקים בתחום רשות מקומית.
שלמה דולביג: 42(ב)(3).
עודד ברוק: 42(ב)(3).
שלמה דולביג: אז תכתבו:
שלמה דולביג: תקנות לגבי שטחים ירוקים או גנים ופארקים.
עודד ברוק: לא יודע אם יש הגדרה כזאת.
שלמה דולביג: יש, יש הגדרה תכנונית.
מירי שור פרנקל: ההגדרה היא: "שטחים פתוחים" ולא "ירוקים".
שלמה דולביג: אז אפשר להגיד "שטחים פתוחים", נכון.
עודד ברוק: הם כוללים חורשות, יערות וגנים - - -
אמנון כהן: תבדקו אחר כך, יש לכם עוד מה לעשות.
אמנון כהן: מאחורי הקלעים יש הרבה עבודה, זה לא נסגר פה.
שלמה דולביג: כפי שאמרה היועצת: שטחים פתוחים, זה נכון.
אמנון כהן: כן, עוד הערות, השלטון המקומי?
אמנון כהן: גדעון, בבקשה, יש לך הערות חשובות תמיד.
גדעון לייב: לגבי הנושא של יערות, וזה לדוגמה, מה שקורה בעוספיה ודליה, שום דבר ממה שאנחנו מנסים לעשות, שם מבעירים כל הזמן ויש להם את המזבלות והם עושים את זה פשוט בכוונה תחילה.
גדעון לייב: פה אני רוצה לשמוע שיהיה לחוק "שיניים".
גדעון לייב: משם יוצאת הצרה.
אמנון כהן: אין "שיניים", בלי "שיניים" החוק.
גדעון לייב: אז בשביל מה אנחנו?
גדעון לייב: ניקח רופא שיניים.
עודד ברוק: יש בהמשך סעיפי עונשין מפה ועד הודעה חדשה.
אמנון כהן: עודד, בסדר?
אמנון כהן: אתה יכול להרגיע את גדעון שיישן טוב בלילה?
עודד ברוק: יש סעיפי עונשין, נגיע לזה עוד מעט.
גדעון לייב: נבוא עוד פעם.
גדעון לייב: בשביל מה שקורה, באמת.
גדעון לייב: לא שופלים הוא נותן, הוא לא נותן כלום, זה ארבעה חודשים - - -
עודד ברוק: נגיע לזה עוד מעט.
אמנון כהן: נגיע לזה עוד מעט?
עודד ברוק: יש סעיפי עונשין, יש סמכויות.
אמנון כהן: עוד הערות, בבקשה.
שלמה דולביג: ברשותך, אדוני, רק תיקון קטן.
אמנון כהן: דיברתם יותר מדי היום, אבל לא חשוב, אתה יושב פה הרבה שעות.
שלמה דולביג: ההתייעצות עם שר הפנים - - -
חיים געש: עוד לא התחלנו.
שלמה דולביג: אנחנו רק בחימום.
אמנון כהן: עוד לא הגעת לשיא שלך, אני יודע, כן.
שלמה דולביג: החוק חשוב לנו, אנחנו רוצים לשתף פעולה בהעברת החוק.
שלמה דולביג: התייעצות לגבי - - -
אמנון כהן: תפנה אותי לסעיף, ידידי.
שלמה דולביג: סעיף 42(ב)(3) מדבר על שר הפנים וזה נכון.
עודד ברוק: זו לא התייעצות, זו הסכמה.
שלמה דולביג: צריך להכפיף התייעצות - -
עודד ברוק: הסכמה.
שלמה דולביג: - - עם שר הפנים גם לגבי קביעות בסעיף 42(א), שרלוונטיים לשלטון המקומי.
אמנון כהן: היועצת המשפטית תבחן את זה.
עודד ברוק: למה?
עודד ברוק: זה לא מובן לי.
שלמה דולביג: למה זה לא מובן?
שלמה דולביג: סליחה, אדוני, הרי כל מה שאתה עושה בתחום של גן לאומי – אתה מתייעץ עם שר רלוונטי; כל מה שאתה עושה עם קרן קיימת – אתה מתייעץ עם יושב-ראש או שר רלוונטי; כל מה שאתה עושה בתחום של רשות מקומית – ראוי להתייעץ עם שר הפנים, שהוא שר רלוונטי.
עודד ברוק: אלה תקנות כלליות.
שלמה דולביג: אז למה כתבת את זה בגנים לאומיים וביערות?
עודד ברוק: כי איפה שכתבתי בנושא שלכם, של שטחים שלכם, גם שמתי את שר הפנים.
שלמה דולביג: אז הנה, אני אומר לך - - -
קריאה: אז תכניס את זה.
יוחאי וג'ימה: מה זה מוסדות?
שלמה דולביג: קבעת ב-42(א)(4) מוסדות שהם גם מוסדות עירוניים, אז תתייעץ עם שר הפנים.
אמנון כהן: טוב, אנחנו נבחן את זה.
אמנון כהן: מה התכוננת?
עודד ברוק: הכול בסדר.
אמנון כהן: ככה, אני מרגיש שאני מתקדם מהר מדי, ואני מרגיש שאני הולך להצביע ועדיין ההסכם הקיבוצי לא חתום, ועדיין השאיפה שאבדוק מה קורה בחדר השני, ולכן, אני חושב שכולכם התעייפתם מהבוקר, מתשע אתם פה.
אמנון כהן: תודה רבה על שיתוף הפעולה.
אמנון כהן: אני מבקש מכל הגופים המקצועיים, בעיקר המשרד לביטחון פנים, נציבות הכבאות, משרד האוצר, המשרד להגנת הסביבה – הנחינו אתכם תוך כדי דיונים להביא לנו תשובות לגבי סעיפים שעדיין פתוחים, כי אני רוצה לסגור את הסעיפים.
אמנון כהן: הדיון הבא יהיה חזרה להגדרות, לראות את ההערות שהושמעו, לשמוע את התשובות ולהתחיל להצביע.
אמנון כהן: זאת אומרת, מתחילים להתקדם.
אמנון כהן: ואנחנו רוצים לראות מצגת של נושא תקינה ומבנה ארגוני – מה המצב היום, מה יהיה ב-2012 אחרי הרפורמה, 2013, 2014, 2015, עם עיבוי כוח אדם, תחנות חדשות, כל מה שיהיה, שנביא בשורה לציבור.
אסי לוי: תודה רבה.
אמנון כהן: ואנחנו גם בודקים שהנושא הזה יהיה או מעובה בחוק או בהסכם קיבוצי, העיקר שיקבל את הביטוי שלא רק מדברים אלא גם עושים עם תקציב.
אמנון כהן: הדיון הבא, אני תיכף אראה את ההתקדמות שם, זה ייקבע, תצא הודעה מסודרת, יכול להיות מחר, יכול להיות מחרתיים, יכול להיות יום ראשון, יום שני, תלוי בדיון שם.
אמנון כהן: השלטון המקומי, הגעתם להבנות?
שלמה דולביג: לא הגענו להבנות, אדוני.
אמנון כהן: אני מפנה אתכם, תמשיכו לדבר, שלא תבזבזו את הזמן של הוועדה.
אמנון כהן: לדיון הבא תבואו מוכנים, תגידו: הגענו להבנות, הגענו להחלטות.
חיים געש: אנחנו צריכים את עזרתך.
אמנון כהן: קיבלתם את העזרה, אבל עד גבול מסוים.
אמנון כהן: כמו שאמרתי גם לוועדים, שאין פה משהו שאחד יטפס לי למעלה ויגיד: זה מה שאני רוצה.
אמנון כהן: אנחנו עובדים בשיתוף פעולה, אתם צלע חשוב בחוק, השלטון המקומי, אנחנו נעזור, אבל עניינית מה שאפשר לעשות תעשו, ואנחנו כמובן נחתוך אחר כך.
אמנון כהן: הייתי מציע שתאמצו – בסוף אני גם אנחה אותם – את המנכ"ל, שתשבו אתו, תמצאו את הנוסחה המתאימה עד כמה שאפשר.
אמנון כהן: בשלב הזה הגענו עד סעיף 47.
אמנון כהן: אני חושב שזו התקדמות יפה מאוד, אז אנחנו רוצים לקבל תשובות לדיון הבא.
אמנון כהן: תיכף אראה מתי הדיון הבא – לפי ההתקדמות שם נקבע.
אמנון כהן: הייעוץ המשפטי של הוועדה, נצביע על החוק.
אמנון כהן: סיכמנו את הנושא, על-פי מה שאדבר אתם בחוץ נקבע את הדיון הבא.
קריאות: הגיעו, הגיעו - - -
אמנון כהן: לא הבאת לי תוצאות.
אמנון כהן: אין תוצאות אין הקראה.
גדעון לייב: מה אתה צריך - - -
אמנון כהן: השלטון המקומי לא סגרת, עובדים לא סגרת, הגנת הסביבה לא סגרת, חומרים מסוכנים לא סגרת.
אמנון כהן: אני מצביע, אבל תביא הסכם.
אמנון כהן: הכול תלוי בשני הצדדים.
אמנון כהן: הישיבה הזאת נעולה לפי מה שסיכמנו.
אמנון כהן: אני פותח את הדיון של ועדת הפנים והגנת הסביבה בנושא ביטול הכרזה על חלק מגן לאומי ציפורי – ריש לקיש לפי תכניות מס' ג/11560, ג/11561, ג/11326, דרך מס' 79, מחלף כניסה מערבי לנצרת (מחלף ציפורי).
אמנון כהן: מה קרה לנו פה?
אמנון כהן: למה רוצים לבטל?
אמנון כהן: מה יש לנו?
אמנון כהן: מה, בשביל כביש לבטל לנו חלק מהגן?
יסמין טלמון: נתחיל מאל"ף, הגן הלאומי ציפורי הוכרז בשנת 1993 על בסיס תוכנית שקיבלה תוקף ב-1974.
יסמין טלמון: שטח הגן המוכרז - - -
אורי מקלב: מההתחלה נקראה "ציפורי ריש לקיש" או שהוסיפו את השם?
יסמין טלמון: לא, מההתחלה "ציפורי ריש לקיש".
אורי מקלב: משום מה?
אורי מקלב: אתם יודעים גם את ההיסטוריה?
אורי מקלב: את צריכה להגיד לנו.
אורי מקלב: למה זה "ריש לקיש"?
אורי מקלב: מה הקשר בין ריש לקיש לציפורי, את יודעת?
יסמין טלמון: הוא גדל שם והיה חברו של רבי יוחנן והם למדו יחד אחר כך.
יסמין טלמון: השטח של הגן הלאומי עם שמורות הטבע שבתוכו הוא כ-15,000 דונם.
יסמין טלמון: כרגע אנחנו מבקשים לגריעה 510 דונם.
יסמין טלמון: מה שחשוב לציין, שלמעשה כשהגן הוכרז עבר שם כבר הכביש.
יסמין טלמון: הכביש קיים עוד לפני הגן הלאומי, אבל לא על בסיס תוכנית מסודרת, ורק עכשיו הגיעו לתכנן אותו – תוכנית מסודרת עם הרחבה ועם התקנת מחלפים – גם במחלף הסוללים וגם במחלף ציפורי, שלשניהם יש נגיעה לגן הלאומי.
יסמין טלמון: שניהם בתחום הגן הלאומי, וגם כמובן הקטע שמחבר ביניהם.
יסמין טלמון: בהתאם לחוק גנים ושמורות, שר הפנים קיים התייעצות עם השר להגנת הסביבה וקיבל את ההסכמה - - -
אמנון כהן: אני רואה פה שהנושא הזה מתגלגל מעל שנה.
יסמין טלמון: כן.
אמנון כהן: כמעט שנה מתגלגל הנושא.
יסמין טלמון: כן, נכון.
יסמין טלמון: יש הסכמה של השר להגנת הסביבה - -
אמנון כהן: ראיתי, כן.
יסמין טלמון: - - יש הסכמות של מועצת גנים ושמורות - -
יסמין טלמון: - - ויש הסכמה של הרשות המקומית.
יסמין טלמון: וכרגע, הגענו לוועדה המכובדת הזאת שאנחנו מקווים שתיתן את הסכמתה גם היא - - -
אמנון כהן: קשה לנו מאוד, קשה לנו מאוד.
תומר רוזנר: גם אם לא תיתן את הסכמתה זה לא כל כך משנה, תיכף אסביר.
אמנון כהן: לא משנה, אבל קשה לנו מאוד מבחינה ערכית ורגשית – נכון, חבר הכנסת מקלב?
אמנון כהן: למקום גם יש שורשים היסטוריים.
אורי מקלב: צריך להוריד ממנו 560 מטר?
אמנון כהן: אבל זה לרווחת - - -
יסמין טלמון: 510 מטרים, כן.
אמנון כהן: אבל זה לרווחת אזרחים שיוכלו לנוע, לנסוע בכבישים בטוחים, מורחבים - - -
תומר רוזנר: הכביש כבר קיים.
אורי מקלב: כבר קיים, כבר נוסעים בו.
אמנון כהן: לא, הרחבה.
תומר רוזנר: קיים, קיים.
תומר רוזנר: החותמת כבר - - -
אורי מקלב: קיים כבר.
אורי מקלב: הוא לא סודר בתוך התכנון.
אורי מקלב: הם רוצים עכשיו - - -
אמנון כהן: הכביש קיים כבר?
תומר רוזנר: כן, כבר גרעו את השטח.
תומר רוזנר: כבר לא - - -
אמנון כהן: אז מה צריכים אותי עכשיו?
אורי מקלב: לא רק זה, הוא כבר קיים עוד לפני שהכריזו - - -
אמנון כהן: מה הם צריכים אותי עכשיו?
אמנון כהן: להכשיר את זה רטרואקטיבית?
אמנון כהן: כמו אתמול – משרד הפנים עובד בפטנט הזה כבר הרבה שנים.
אמנון כהן: גם אתמול רצו להביא לי איזו החלטה של 20 שנים אחורה.
יסמין טלמון: מבחינה סטטוטורית ראוי לציין - - -
אורי מקלב: אבל אתמול לא נתת להם.
אמנון כהן: אני לא נותן כל יום.
אורי מקלב: תגיד להם שאתה לא כל יום נותן – יום כן, יום לא.
אורי מקלב: אז היום זה יום כן.
תומר רוזנר: תראה, אדוני היושב-ראש - - -
אמנון כהן: עוד רגע, לגופו של עניין, בואו נראה, כן, מה אתה אומר?
אמנון כהן: לא צריכים אותי?
תומר רוזנר: אדוני היושב-ראש, אני לא מתייחס לגופה של ההחלטה.
תומר רוזנר: אני רוצה לומר שאנחנו נתקלים פה בתופעה חוזרת ונשנית, מס' רב של פעמים, שבהם "רשות הטבע והגנים" מתרשלת בצורה חמורה במילוי תפקידה ומשרד הפנים כנ"ל, מתרשל במילוי תפקידיו.
תומר רוזנר: מדובר כאן בתוכניות חדשות מהשנים האחרונות שבהן - - -
אמנון כהן: דווקא אתה אומר שהם עובדים בשנים האחרונות.
תומר רוזנר: רק דקה, לא, לא.
תומר רוזנר: הם אישרו תוכניות בניגוד להוראות החוק שלא כדין.
תומר רוזנר: משרד הפנים אישר תוכניות שלא כדין, כאשר השטח הזה הוכרז כגן לאומי - - -
אורי מקלב: לא בתקופה של אלי ישי, אדוני, זה בתקופה הקודמת.
תומר רוזנר: בתקופה הקודמת.
אמנון כהן: אברהם פורז, אתה מתכוון?
אורי מקלב: חבר הוועדה, אתה ער למה שנאמר פה?
תומר רוזנר: הדברים האלה חזרו ונשנו מס' רב של פעמים, ולכן, אנחנו זימנו לפה באחת הישיבות הקודמות את מנהל "רשות הטבע והגנים" שהבטיח לנו שהדברים האלה לא יישנו, ומשרד הפנים הבטיח שהדברים האלה לא יישנו.
תומר רוזנר: ואנחנו שבים ונתקלים בתופעה בלתי נסבלת שבה בעצם הוועדה מתבקשת להוות חותמת גומי לדברים שכבר נעשו בשטח.
תומר רוזנר: למעשה, גם אם הוועדה לא תאשר, הכביש כבר בוצע, המחלף כבר בוצע.
יסמין טלמון: חלק.
ענת יציב: לא, חלקו.
אמנון כהן: חלק?
יסמין טלמון: כן, אני יכולה להסביר.
תומר רוזנר: איך קורית התופעה שהדברים האלה קורים למרות ששטחי הגן הלאומי רשומים בטאבו?
אמנון כהן: מדינה צעירה, תומר.
תומר רוזנר: מדובר בתוכניות חדשות.
תומר רוזנר: לא מדובר בלפני 20 שנה.
יסמין טלמון: לא, תומר, קודם כל באמת הטעות הזאת נעשתה - - -
אמנון כהן: יש עוד מקרים?
יסמין טלמון: אתאר את המצב - - -
יסמין טלמון: יכול מאוד להיות, לא שאני יודעת כרגע להצביע עליהם, אבל יכול מאוד להיות.
יסמין טלמון: כן, התופעות האלה היו קיימות, לצערנו, זה איזשהו סוג של פספוס – נקרא לזה.
יסמין טלמון: התוכנית שהגשנו לכם כרגע לביטול, לגריעה, בעצם מורכבת משלוש תוכניות: אחת מהם של מחלף הסוללים שכבר בנוי בפועל, השנייה, מחלף המוביל - - -
תומר רוזנר: מה יקרה אם הוועדה לא תאשר את התוכנית?
יסמין טלמון: אז אנחנו נתקל בבעיה סטטוטורית מאוד סבוכה, שיהיה לנו מצד אחד כביש מאושר, ומצד שני גן לאומי מוכרז על אותו שטח, כשיש סתירה מובהקת ביניהם, ונשאר עם הבעיה.
אמנון כהן: כל אחד רוצה לשמור על השטח שלו.
יסמין טלמון: מה שרציתי להגיד, זה שבעצם אנחנו במשרד הפנים - - -
תומר רוזנר: לא ידעתם שזה גן לאומי?
יסמין טלמון: לא, רגע, תומר - - -
תומר רוזנר: לא ידעתם שזה גן לאומי כשתוכנית הזאת באה ל - - -
יסמין טלמון: כשהתוכנית האחרונה מבין השלוש הגיעה לאישור שר הפנים עלינו על העניין הזה, שבעצם יש גן לאומי - -
תומר רוזנר: והשתיים הקודמות – לא ידעתם?
יסמין טלמון: - - והוא טעון ביטול הכרזה, ואז מצאנו שבעצם שתי התוכניות הקודמות כבר אושרו בטרם בוטלה ההכרזה, ולכן אמרנו - -
יסמין טלמון: - - אם אנחנו כבר עושים – רגע, תומר – את המהלך, אנחנו נעשה אותו מסודר, על כל הרצף של כל שלוש התוכניות, וזה מה שהגשנו עכשיו: חלקו כדי לאשר תוכנית שעוד לא אושרה וחלקו להסדיר תוכניות שלדאבוני כבר מאושרות.
תומר רוזנר: איך זה קרה?
יסמין טלמון: צר לי שזה קורה.
יסמין טלמון: הם ניגשו עם הכביש הזה לבדיקה מול מועצת גנים, קיבלו את האישור של מועצת גנים ובטעות, כנראה, סברו שזה המהלך, ולא מימשו את כל התהליך מעבר לזה.
תומר רוזנר: מי זה "הם"?
תומר רוזנר: משרד הפנים לא בתהליך?
יסמין טלמון: קשה להצדיק את זה.
יסמין טלמון: בטח שאי-אפשר להצדיק את זה.
אמנון כהן: לא, הוא מדבר על הבעיה ברמה העקרונית.
אורי מקלב: אבל מי היה צריך לדאוג לזה?
אורי מקלב: זה לא הרשות לגנים.
תומר רוזנר: לא, ודאי שרשות הגנים.
תומר רוזנר: ודאי וודאי שרשות הגנים.
אמנון כהן: רשות הגנים רוצה לשמור על השטחים כמה שיותר אצלה, היא לא רוצה לוותר.
אורי מקלב: אז איך היא - - -
אמנון כהן: אז מי שבנה את הכביש חושב שבעתיד יבטלו את הכביש וזה יהפוך להיות גן.
תומר רוזנר: רשות הטבע והגנים חובתה לשמור קודם כל ובראש ובראשונה על החוק.
תומר רוזנר: ואם רשות הטבע והגנים יודעת שפועלים שלא כחוק, היא צריכה לפעול.
אורי מקלב: היא היתה צריכה לדעת להתנגד לזה, היא היתה צריכה לפעול - - -
תומר רוזנר: כנראה שהיא הסכימה.
תומר רוזנר: לא משנה, היא הסכימה, אבל היא צריכה להגיד להם: ההסכמה שלי לא מספיקה.
תומר רוזנר: מה, הם לא יודעים?
תומר רוזנר: הם לא מכירים את החוק של עצמם?
אורי מקלב: לי מפריע משהו אחר, אדוני היושב-ראש - - -
ענת יציב: סליחה, זה שהגשנו התנגדות מה זה עוזר?
אורי מקלב: מה היה קורה אם לא משרד הפנים, לא רשות הגנים היו עושים את זה אלא אזרח קטן היה עושה, לא 500 מטר אלא היה עושה 50 מטר, מה היה קורה במקרה הזה, הוא היה בונה ואחר כך – וכאן נובעת השאלה.
אורי מקלב: אותה סליחה שמשרד הפנים מבקשים היום לא נעשית ולא מתבצעת מול אזרח קטן שגם כן לתומו ככה - - -
תומר רוזנר: נכון מאוד, נכון מאוד.
תומר רוזנר: וזאת הבעיה.
אורי מקלב: וזאת הבעיה.
אורי מקלב: אנחנו יודעים להתנהג מאוד-מאוד-מאוד - - -
תומר רוזנר: בסלחנות.
אורי מקלב: והדרישות שלנו מאוד-מאוד מחמירות עם אזרחים כשאנחנו לא עושים קשוט עצמך לפני שאתה דן את האחרים.
אורי מקלב: וזה - - - שבפרקי אבות אנחנו כל שבת דורשים מעצמנו – קשוט עצמך תחילה.
אורי מקלב: זה הכול, על זה - - - לא יותר מאשר - - -
אמנון כהן: יש במינהל התכנון עוד נושאים כגון אלה?
יסמין טלמון: מה, שאושרו שלא כדין?
אמנון כהן: לא, שאתם מטפלים.
אמנון כהן: אני רוצה לתכנן לוח זמנים שתעשו סקירה לראות אם יש עדיין תופעות כאלה – קחו לכם תקופה מסוימת, תעשו - - -
תומר רוזנר: כבר נתנו להם - - -
אמנון כהן: לא על זה, אני מדבר בעיקרון.
תומר רוזנר: בעיקרון.
תומר רוזנר: על הדבר הזה כבר דנו.
אמנון כהן: אבל אני חדש בוועדה.
תומר רוזנר: זה בדיוק מה שאני – זאת התרעומת.
תומר רוזנר: הסיפור הזה היה בדיוק לפני שנתיים ולפני שנה ויושב-ראש הוועדה הקודם אמר: בואו, תעשו בדיקה, תבדקו את כל מה שלא כדין ותביאו בפני הוועדה - - -
אמנון כהן: כן, אבל ראש מינהל התכנון התחלף עכשיו.
תומר רוזנר: אני מקווה שיש רצף של נתונים.
יסמין טלמון: לא, גם האישור שהיה פה הוא לפני הדיונים האלה, תומר, שאתה מזכיר אותם – אישורים קודמים.
אמנון כהן: טוב, אנחנו - - -
תומר רוזנר: מתי תסיימו את הבדיקה הזו?
אמנון כהן: אנחנו בלב כבד - - -
ענת יציב: רגע, אני יכולה?
ענת יציב: מרשות הטבע והגנים.
אמנון כהן: נו, יש פה אמרות קשות לגביכם.
אמנון כהן: אמירות קשות.
ענת יציב: לכן אני רוצה להגיב, כי - - -
אורי מקלב: מה תפקידך?
אמנון כהן: יש עוד אזורים כאלה, לפי מה שאתם יודעים?
אמנון כהן: או שאתם מעדיפים להשאיר את זה ככה - - -
תומר רוזנר: עמום.
אמנון כהן: שיישאר כביכול, כאילו גם פה וגם פה.
ענת יציב: לא, אני – עם כל ה - - -
ענת יציב: אני מנהלת אגף מקרקעין ברשות הטבע והגנים.
ענת יציב: אני אחראית על הכרזת שמורות וגנים ולפעמים גם אני באה לפה - - -
אמנון כהן: בסדר, צורכי עמך מרובים, מה לעשות.
ענת יציב: אני באמת מלאת הערכה רבה מאוד לתומר ואני מניחה שתומר יודע את זה, אבל אני פה חייבת למחות על האמירות האלה, כי קודם כל, אני שמחה שנותנים לרשות כל כך הרבה כוח וסמכות, אבל הדבר היחיד שאנחנו יכולים לעשות זה לבוא לוועדה המחוזית, ששם מופקדת תוכנית ולהגיש התנגדות לתוכנית – גם כשהיא נכנסת לתחום גן לאומי מופרז - - -
אמנון כהן: כן, אבל פה כבר התהליך – התרעומת היא - - -
ענת יציב: וזה מה שאנחנו - - -
אמנון כהן: סליחה, התרעומת היא שלא כוח ולא כל זה – אנחנו רוצים שכולם יעבדו לפי נהלים, לפי חוקים.
ענת יציב: נכון, אז כשהתוכנית הזו - - -
אמנון כהן: ברור לי שכשרוצים להפקיע משהו אתם תביעו התנגדות – ודאי, זה בסדר.
אמנון כהן: אבל כשכבר בנו, כשכבר מתבצע בשטח - -
ענת יציב: לפני - - -
אמנון כהן: - - אז כרגע אתם צריכים להתיישר – הבעתם התנגדות, ההתנגדות נדחתה, ועכשיו יש החלטה אחרת, אז צריך להתיישר לפי ההחלטה החדשה.
אמנון כהן: פה אתם לא מתיישרים ואתם כאילו אומרים: ההתנגדות שלי לא עברה, אז אני לא עושה כלום, אני יושב בצד, זה יישאר עדיין כביכול שלי, אבל זה כבר לא שלי כי זה הלך לייעוד אחר, אבל אני אשמור, אולי בעתיד יבוא משיח והכביש הזה ילך מהעולם ואנחנו נחזור להיות – למה אני אוותר?
אמנון כהן: זו הנקודה שלנו.
אמנון כהן: זאת אומרת, כל עוד הבעת התנגדות, זו זכותך וחובתך.
אמנון כהן: אבל ברגע שההתנגדות שלך לא עברה ובנו שם בניין, בנו שם כביש, בנו שם מחלף, בנו שם כביש רכבת, גישה כזו או אחרת, גשר, לא משנה מה – הפקירו את זה מכם, אתם צריכים להתיישר לפי ההחלטה.
אמנון כהן: פה התרעומת – אם יש עוד מקומות כאלה שהתנגדתם ולמרות זאת המדינה חשבה שצריך ייעוד אחר לאותו קרקע, לאותה שמורה, ובאה ואמרה: כרגע אין כלום, שתהיה שמורה, אבל כרגע לצורכי ציבור אני צריך את הקרקע למשהו אחר.
ענת יציב: נכון, יש את העניין הזה.
אמנון כהן: הבעתם התנגדות, ההתנגדות לא עברה.
אמנון כהן: יש עוד מקומות כאלה שהתנגדות
אמנון כהן: כם לא עברה, הייעוד של הקרקע השתנה ואתם עדיין אתם יושבים בשקט?
אמנון כהן: זו השאלה שאני שואל.
ענת יציב: לא, מה זה יושבים בשקט?
אמנון כהן: לא עושים כלום.
ענת יציב: מה שאנחנו כן עשינו זה להפחית את הנזקים שנעשו.
ענת יציב: צומת המוביל, כמו שתומר אומר, וכולנו יודעים, כי כולנו נוסעים צפונה – אכן נבנה.
ענת יציב: שאר הכביש והמחלף הנוסף טרם נבנו ולפני מס' שבועות הועתקו 40,000 גיאופיטים, שזה צמחי בצל ופקעות, מרצועת העבודה לתחום הגן הלאומי ציפורי, שזה כלניות וסחלבים - - -
אמנון כהן: נו, בסדר, אני מבין.
תומר רוזנר: נו, בסדר.
אמנון כהן: אז מה את רוצה להגיד?
תומר רוזנר: כן, לא הבנתי.
ענת יציב: זה מזעור נזקים - - -
אמנון כהן: מה קשור זה לזה?
ענת יציב: לא, כי את הצרכים - - -
אמנון כהן: לא אמרתי: אל תמזערו, אל תעתיקו.
אמנון כהן: חובה וזכותך וכמובן החובה שלנו לשמור על מה שאפשר לשמור.
אמנון כהן: גם כשרוצים לבנות בניין ויש איזה עץ עתיק שמאוד-מאוד מפריע ותוקע 120 יחידות דיור, ופקיד היערות אומר שזה עץ עתיק מאוד-מאוד עם שורשים עמוקים, עם פן היסטורי חשוב, אני אומר: רגע, אל תתקע לי 120 יחידות דיור, תמצא לי דרך להעתיק את העץ.
ענת יציב: רק שנייה, לא, אני חייבת להסביר.
ענת יציב: ההתנגדות שלנו לא היתה למחלף ולהרחבה של הדרך.
תומר רוזנר: אני רוצה להבין מה המניעה הפשוטה בהחלטה של מועצת גנים לאומיים להגיד: החלטה זו אינה מסיימת את הדרך ועליכם לעשות: אל"ף, בי"ת וגימ"ל.
תומר רוזנר: מה המניעה?
תומר רוזנר: הרי אתם גם מטעים את היזמים והם חושבים – כפי שאומרת גב' טלמון, כנראה בטעות, כי הם לא יושבים וקוראים את חוק רשות הטבע והגנים כל יום, מועצת רשות הטבע והגנים יש להניח שהיא מכירה קצת יותר טוב את החוק של עצמה, אוקיי?
תומר רוזנר: והיא יודעת שהאישור שלה לא מסיים את התהליך.
תומר רוזנר: אז מה המניעה לרשום באישור הזה: זה לא סוף התהליך, עליכם ללכת ולעשות אל"ף, בי"ת, גימ"ל.
יסמין טלמון: צריך לעשות את זה.
ענת יציב: אני לא מייצגת את מועצת גנים, אני מייצגת את הרשות עצמה.
תומר רוזנר: המועצה היא - - - של הרשות, עד כמה שאני יודע.
יסמין טלמון: לא, לא.
ענת יציב: הרשות הגישה רשימה בהתנגדות שלה של תנאים שהיא מבקשת לעשות אותם כתנאי להתקדמות של התוכנית.
ענת יציב: זה הכול.
ענת יציב: זה לא ש"לא למחלף", "לא להרחבת הדרך".
תומר רוזנר: בסדר, מה המניעה שהיא תרשום בסוף ההחלטה: ההחלטה הזאת איננה מסיימת את התהליך.
תומר רוזנר: צריך ללכת גם לעשות את זה.
אמנון כהן: טוב, הבנתי.
אמנון כהן: אתם תעשו בדיקות מעמיקות אצלכם אם עדיין יש מקומות שהיו מוכרזים - -
ענת יציב: בסדר, אנחנו לא מתנגדים לגריעה.
אמנון כהן: - - כגן והיום הם החליפו ייעוד.
אמנון כהן: תעשו בדיקה אצלכם.
אמנון כהן: אני רוצה שאתם גם תהיו צמודים לחוק.
אמנון כהן: כל מה שכל אחד צריך לעשות – יעשה.
אמנון כהן: לא הייתי רוצה לאשר.
אמנון כהן: אתמול לא אישרתי את הבקשה של משרד הפנים למרות שהיתה בקשה של שר הפנים ושר הפנים הוא ידיד אישי שלי, בלי שום קשר הוא מסיעתי.
אמנון כהן: הוא לא אחראי על הדברים האלה, אבל הוא מיניסטר, מה לעשות.
אמנון כהן: הוא לא יכול לדעת בכל רגע נתון איפה מפקיעים ואיפה לא עשו את התוכנית.
אמנון כהן: אבל פה אנחנו נאפשר שאם יש חלק מהמחלף שעדיין צריכים להשלים אותו, אז שישלימו אותו לטובת הציבור.
אמנון כהן: אז אנחנו מעמידים להצבעה את ביטול ההכרזה על חלק מגן לאומי ציפורי לטובת מחלף כניסה מערבי לנצרת.
אמנון כהן: מי בעד ביטול ההכרזה?
יסמין טלמון: רגע, לא רק.
אמנון כהן: זה מה שכתוב לי בבקשה.
אמנון כהן: אין "לא רק", אל תוסיפי שום דבר.
יסמין טלמון: המחלף - - -
שמרית מגן: צריך ביצוע כביש 79.
יסמין טלמון: לצורך ביצוע כביש 79.
שמרית מגן: הרחבת כביש 79 הקיים.
אמנון כהן: בבקשה שלכם כתוב: "דרך מס' 79, מחלף כניסה מערבי לנצרת" – זה?
ענת יציב: צריך להגיד את התוכניות.
יסמין טלמון: אם יותר לי - - -
אמנון כהן: לא, את לא חייבת להוסיף כלום.
יסמין טלמון: לא, לפי התוכניות האלה והאלה.
שמרית מגן: לפי התוכניות כפי שכתוב.
אמנון כהן: כן, את התוכניות כתוב.
יסמין טלמון: אם כתוב את מס' התוכניות אז זה בסדר.
אמנון כהן: ג/11560, ג/11561, ג/11326 – אלו התוכניות, נכון?
אמנון כהן: אז כל חברי הכנסת, לא להידחף.
אמנון כהן: אנחנו מאשרים.
אמנון כהן: תמשיכו לעבוד.
אמנון כהן: תביאו כמה שיותר דברים, אם יש, שאנחנו נעבור על דברים בנוהל תקין.
יסמין טלמון: לא, עדיף שלא, שלא יגרעו.
אמנון כהן: מה שצריך לטובת הציבור.
אמנון כהן: על סדר-היום.
אמנון כהן: תיקון טעות בחוק הגנת הסביבה (פליטות והעברות לסביבה – חובות דיווח ומרשם), התשע"ב-2012.
אמנון כהן: המשרד להגנת הסביבה, מה הטעות?
נעמה שחל: הטעות היא בתוספת השנייה, בפריט 48.
נעמה שחל: פריט 48 מתייחס לאחסון זמני של פסולת מסוכנת לקראת פעילויות שהן מהסוג של טיפול בפסולת מסוכנת.
נעמה שחל: נפלה טעות והסעיפים שאליהם הפריט הזה מתייחס - - -
אמנון כהן: מסוכנת שהיא לא זיהומית?
אורן תמיר: זיהומית היא גם מסכנת.
נעמה שחל: מספרי הפריטים שאליהם הטקסט מתייחס בטעות הם מספרי פריטים של פעילויות שקשורות לתעשיית הכימיה ולא לתעשיית הטיפול בפסולת מסוכנת.
נעמה שחל: זאת טעות טכנית וצריך לתקן אותה.
אמנון כהן: איך זה ייקרא?
נעמה שחל: אני אקריא את התיקון: "בחוק הגנת הסביבה (פליטות והעברות לסביבה – חובות דיווח ומרשם), התשע"ב-2012.
נעמה שחל: בתוספת השנייה, בפרט 48, בטור ב', במקום: "43, 45, 46 או 49" צריך להיות: "47, 49, 50 או 53".
נעמה שחל: תחילתו של תיקון הטעות ביום תחילתו של החוק".
אמנון כהן: מתי היה תחילתו של החוק?
נעמה שחל: ב-1.4.2012.
אמנון כהן: צריך לתקן את זה גם במליאה?
אמנון כהן: ליועץ המשפטי של הוועדה יש מה לומר?
תומר רוזנר: יושב ראש הכנסת פנה אלינו לבקש את תיקון הטעות והוועדה צריכה להחליט ולהפעיל את שיקול דעתה בכובד ראש.
אמנון כהן: אנחנו משתדלים להיענות לבקשותיו של יו"ר הכנסת.
אמנון כהן: אנחנו מעמידים להצבעה את תיקון הטעות, כפי שהוקרא על-ידי היועצת המשפטית של המשרד להגנת הסביבה.
אמנון כהן: אנחנו נעלה את זה למליאה.
אמנון כהן: על סדר-היום: הצעת חוק שירותי קבורה (תיקוני חקיקה), התשס"ט-2009.
אמנון כהן: הרב פנחסי יישר כוח, אנחנו מברכים אותך על תפקידך הנישא.
אמנון כהן: יש לך פעילות רבה וענפה בעם ישראל ותרומתך רבה.
אמנון כהן: היו פה מספר דיונים.
אמנון כהן: שלחנו את משרד האוצר לעשות שינוי בית ולמצוא נוסחה אחרת לגבי תעריפים.
אמנון כהן: זאת הפעם הראשונה שמדינת ישראל מקימה מקום קבורה, בית עלמין, שהוא במודל עסקי.
אמנון כהן: הוא לא יופעל על-ידי מלכ"רים ועמותות.
אמנון כהן: פה היזם שיזכה במכרז יוכל להרוויח רווח מסוים שייקבע.
אמנון כהן: זאת פעם ראשונה ולכן התלבטנו קשות ותקופה ארוכה איך לעשות את זה, שלא יהיה מצב של עושק ציבורי.
אמנון כהן: שלא יהיה מצב שהציבור יצטרך לקחת משכנתא כדי להיקבר.
אמנון כהן: אם מישהו נפטר ויקירו רוצה להיקבר לידו, לדאוג לכך שהתעריף לא יהיה כל-כך גבוה שהוא יצטרך לתת את כל החסכונות שלו.
אמנון כהן: קיימנו פה דיונים בנושא.
אמנון כהן: אני רוצה להגיד גם מילה טובה ליו"ר המועצה, הרב פנחסי שנתן מזמנו.
אמנון כהן: הוא כבר התחיל את התהליך מבחינת הבנייה אבל אי-אפשר להתחיל את המכירה כל עוד לא יהיו תעריפים.
אמנון כהן: תודה רבה לך אדוני.
אמנון כהן: אני משבח את מדינת ישראל שלקחו איש מוכשר כמוך כדי שהפרויקט הזה ייתן מענה לנושא של הקבורה.